Kapelo de Sankta Danielo de Moskvo

Kapelo de Sankta Danielo de Moskvo () estas ortodoksisma kapelo en Moskvo je honoro de sankta princo Danielo la 1-a de Moskvo. Ĝi situas sur Serpuĥova placo proksime al Daniela monaĥejo (sur vojo al la monaĥejo de metrostacio "Tulskaja").

 Historio 
Unua tia kapelo estis konstruita jam ĝis 1722 speciale por pilgrimantoj kaj ortodoksaj religiuloj — vizitantoj de Daniela monaĥejo fondita de moskva princo Danielo la 1-a de Moskvo. Ĝi estis alikonstruita en 1784 kaj en 1869. En 1920 malnova kapelo estis detruita.

Kapelo de Sankta Danielo reaperis en 1998. Ĝi estas konstruita laŭ projekto de arkitekturistoj Ju. Antonov kaj D. Sokolov. Solena malfermo okazis  (en memortago de sankta princo Danielo).

 Priskribo 
Sur fasado de kapelo estas mozaikaj ikonoj de kvar sanktuloj (princoj de malnova Rusio): Aleksandro Nevskij, Danielo la 1-a de Moskvo, Ivano Kalita, Dmitrij Donskoj.

Apud la kapelo situas memoriga kruco.

 +
  Ikono de sankta Princo Danielo sur fasado
 Memoriga kruco ĉe kapelo

 Vidu ankaŭ 
 Monumento de princo Danielo de Moskvo

Kategorio:Kristanaj preĝejoj en Moskvo
Kategorio:Konstruaĵoj finitaj en 1998
Kategorio:1998 en Moskvo
Kategorio:Distrikto Danilovskij (Moskvo)
Kategorio:Vizitindaĵoj en Moskvo
Danielo de Moskvo